OzLabs/hebrew-wiki-articles huggingface dataset:
מונג'י בוונדי

מונג'י גבריאל בוונדי (באנגלית: Moungi Gabriel Bawendi, בערבית: منجي الباوندي; נולד ב-15 במרץ 1961) הוא כימאי אמריקאי-צרפתי ממוצא תוניסאי<ref name=":0"></ref><ref></ref> מכהן כפרופסור במכון הטכנולוגי של מסצ'וסטס.<ref></ref><ref></ref> בוונדי ידוע בתרומתו לייצור כימי של נקודות קוונטיות באיכות גבוהה.<ref></ref> בשנת 2023 הוענק לו פרס נובל לכימיה.

== ביוגרפיה ==
בוונדי נולד בפריז שבצרפת כבן למתמטיקאי תוניסאי. לאחר תקופות שחיו בצרפת ובתוניסיה, היגרו בוונדי ומשפחתו לארצות הברית בילדותו.<ref name="AnalysisAndGeom"></ref> הם גרו בווסט לאפייט, אינדיאנה, כשאביו של בוונדי עבד במחלקה למתמטיקה באוניברסיטת פרדו.<ref name="AnalysisAndGeom" /> בוונדי עצמו סיים את לימודיו בבית הספר התיכון ג'וניור וסט לאפייט בשנת 1978.<ref name="WallOfPride2022"></ref>

בוונדי התמקד לאורך השנים במחקר הנקודות הקוונטיות ונחשב לאחד הכימאים המצוטטים ביותר בעשור השני של המאה ה-21.<ref></ref> הוא קיבל את התואר הראשון שלו בשנת 1982 מאוניברסיטת הרווארד<ref></ref> ואת הדוקטורט שלו בכימיה ב-1988 מאוניברסיטת שיקגו.<ref></ref>

בוונדי קיים את מחקר הפוסט-דוקטורט שלו במעבדות בל תחת לואיס א. ברוס. ב-1990 הצטרף למכון הטכנולוגי של מסצ'וסטס (MIT) ומונה לפרופסור ב-1996.<ref></ref>

== פרסים והוקרה ==
במהלך הכינוס הלאומי של האגודה האמריקאית לכימיה (ACS) ב-23 במרץ 2010, קיבל בוונדי את פרס ה-ACS בחקר הקולואידים.<ref></ref>

ב-4 באוקטובר 2023 הוכרז על זכייתו של בוונדי בפרס נובל לכימיה ביחד עם לואיס א. ברוס ואלכסיי יקימוב "על הגילוי והסינתזה של נקודות קוונטיות".

== קישורים חיצוניים ==

== הערות שוליים ==

קטגוריה:כימאים אמריקאים
קטגוריה:כימאים צרפתים
קטגוריה:זוכי פרס נובל לכימיה
קטגוריה:זוכי פרס נובל צרפתים
קטגוריה:זוכי פרס נובל אמריקאים
קטגוריה:סגל המכון הטכנולוגי של מסצ'וסטס
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת שיקגו
קטגוריה:אמריקאים שנולדו ב-1961
קטגוריה:צרפתים שנולדו ב-1961
Lil Bit

"Lil Bit" הוא סינגל של אמן ההיפ הופ האמריקאי נלי וצמד מוזיקת הקאנטרי האמריקאי פלורידה ג'ורג'יה ליין. השיר מופיע כסינגל המוביל באלבום האולפן השמיני של נלי, Heartland.<ref></ref><ref name="ToC"></ref>

נכון לאוקטובר 2023, השיר הושמע למעלה מ-223 מיליון פעמים בספוטיפיי,<ref></ref> ולמעלה מ-36 מיליון פעמים ביוטיוב.<ref></ref>

גרסה מחודשת של השיר (רמיקס FGL) מופיעה במהדורת הדלוקס של אלבום האולפן החמישי של פלורידה ג'ורג'יה ליין, Life Rolls On.<ref name="MM"></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!עותקים
|-
! (RIAA)<ref></ref>
|פלטינה 3×
|3,000,000
|-
!קנדה (Music Canada)
|3× פלטינה
|240,000
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי נלי
קטגוריה:שירי פלורידה ג'ורג'יה ליין
קטגוריה:שירים באנגלית
קטגוריה:שירי היפ הופ אמריקאיים
קטגוריה:שירי פלטינה משולשת בארצות הברית
קטגוריה:סינגלים בהוצאת קולומביה רקורדס
ברודי ספנסר

ברודי ספנסר (באנגלית: Brodie Spencer; נולד ב-6 במאי 2004 בבלפסט שבצפון אירלנד) הוא כדורגלן צפון אירי המשחק בעמדת המגן הימני בקבוצת מאת'רוול מליגת העל הסקוטית, בהשאלה מהאדרספילד טאון, ובנבחרת צפון אירלנד.

== קריירת מועדונים ==
ספנסר גדל במחלקות הנוער של קליפטונוויל והאדרספילד טאון. ב-9 באוגוסט 2022 ערך את הופעת הבכורה שלו בקבוצה הבוגרת של האדרספילד טאון, בהפסד 4-1 לפרסטון נורת' אנד במסגרת הסיבוב הראשון של גביע הפוטבול ליג לעונת . ב-2 בנובמבר ערך את הופעת הבכורה שלו בפוטבול ליג צ'מפיונשיפ, בהפסד 2-0 לסנדרלנד במסגרת המחזור ה-19 לעונת 2022/2023.

ב-24 באוגוסט 2023 הושאל ספנסר למאת'רוול מליגת העל הסקוטית למשך עונת . ב-26 באוגוסט ערך את הופעת הבכורה שלו במועדון, בניצחון 2-1 על קילמרנוק במסגרת המחזור השלישי בליגה.

== קריירה בינלאומית ==
ב-5 ביוני 2022 ערך ספנסר את הופעת הבכורה שלו בנבחרת צפון אירלנד, בתיקו 0-0 נגד נבחרת קפריסין במסגרת ליגת האומות 2022/2023.

== קישורים חיצוניים ==

קטגוריה:כדורגלנים צפון אירים
קטגוריה:מגני כדורגל צפון אירים
קטגוריה:כדורגלני האדרספילד טאון
קטגוריה:כדורגלני מאת'רוול
קטגוריה:כדורגלני נבחרת צפון אירלנד
קטגוריה:ילידי 2004
רג'ינלד דייר

רג'ינלד אדווארד הארי דייר (; 9 באוקטובר 1864 – 23 ביולי 1927) היה קצין בצבא הבריטי, אשר פיקד על כוחות בהודו, והתפרסם בעיקר כמי שיזם וביצע את טבח אמריטסר.

==ביוגרפיה==
דייר נולד ב-9 באוקטובר 1864 בעיר מרי שבהודו הבריטית (כיום בפקיסטן). אביו, אדוארד, היה המנהל של מבשלת מרי המפורסמת. עד גיל 11 הוא למד בבתי ספר בהודו, ולאחר מכן עבר ללמוד באירלנד. לאחר סיום לימודיו היסודיים למד לזמן קצר רפואה בקולג' המלכותי לכירורגיה בדבלין. לאחר מכן למד באקדמיה הצבאית המלכותית בסנדהרסט וב-1885 התגייס לצבא בריטניה. הוא הוצב ברגימנט המלכה המלכותי (מערב סארי) כלוטננט.

דייר השתתף בהרגעת המהומות בבלפסט ב-1886. שנה לאחר מכן הוא השתתף במלחמה האנגלו-בורמזית השלישית. לאחר מכן שרת בצבא בנגל, ומונה למפקד הרגימנט הפנג'אבי ה-25. ב-1895 הוא השתתף במערכה לשחרור צ'יטראל.ב-1910 הוא הועלה לדרגת לוטננט קולונל. במהלך מלחמת העולם הראשונה, הוא שימש כמפקד "כוח סייסטן". כוח מיוחד שנועד למנוע מסוכנים גרמנים לחדור מפרס לאפגניסטן ולעורר התקוממות אנטי-בריטית. ב-1915 הוא הועלה לדרגת קולונל. ב-1916 הוענקה לו דרגה זמנית של בריגדיר גנרל.

ב-13 באפריל 1919, התאספו בגן ג'אליאנוואלה בעיר אמריטסר שבפנג'אב בערך 20,000 אזרחים במהלך חג לאומי. הם הפרו בכך את הצו הצבאי הבריטי שאסר על התכנסות, אולם מעטים מבין המפגינים ידעו על קיומו של הצו. דייר הופיע במקום יחד עם 50 רובאים, מהם 25 גורקים ו-25 ספווים. בלי להזהיר את האזרחים, הורה דייר לאנשיו לפתוח באש חופשית. בטבח נהרגו 379 אזרחים ונפצעו למעלה מאלף נוספים.

ועדת חקירה הוקמה כדי לחקור את הטבח. הוועדה קבעה שדייר פירש באופן שגוי את חוקי החירום. הוא לא הועמד לדין פלילי, אך נשללה ממנו דרגת הבריגדיר גנרל הזמנית שלו. רודיארד קיפלינג, שטען שדאייר היה "האיש שהציל את הודו", פתח קופת גמל שגייסה מעל 26,000 ליש"ט, כולל כסף שנתרם על ידי קיפלינג עצמו. לעומת זאת, ועידת מפלגת הלייבור הבריטית בסקרבורו העבירה פה אחד החלטה ב-24 ביוני 1920 בה היא מגנה את טבח אמריטסר כ"פעולה אכזרית וברברית".

חודש לאחר הטבח, נשלח דייר להשתתף במלחמה האנגלו-אפגנית השלישית. ב-17 ביולי 1920 הוא עזב את הצבא. בכספים שקיבל, השתמש דייר כדי לקנות חווה ובית בלונג אשטון, שם התגורר עד מותו ב-23 ביולי 1927 משבץ מוחי.

==קישורים חיצוניים==
* [https://lawrencecollege.edu.pk/reginald-edward-harry-dyer/ Reginald Edward Harry Dyer – The Butcher of Amritsar]
* 
* 

קטגוריה:גנרלים בריטים במלחמת העולם הראשונה
קטגוריה:אנשי צבא בריטים במלחמת העולם הראשונה
קטגוריה:ציון לשבח (בריטניה)
קטגוריה:הודו הבריטית: אישים
קטגוריה:בריטים שנולדו ב-1864
קטגוריה:בריטים שנפטרו ב-1927
דימיטרי ברטו

דימיטרי ז'אן סילבן ברטו (בצרפתית: Dimitry Jean Sylvain Bertaud ; נולד ב-6 ביוני 1998 במונפלייה שבצרפת) הוא כדורגלן צרפתי-קונגולזי המשחק בעמדת השוער בקבוצת מונפלייה מליגת העל הצרפתית ובנבחרת הרפובליקה הדמוקרטית של קונגו.

== קריירת מועדונים ==
ברטו גדל במחלקות הנוער של אווניר קסטריוט ומונפלייה. בשנת 2014 החל לשחק בקבוצת המילואים של מונפלייה. ב-24 בינואר 2018 ערך את הופעת הבכורה שלו בקבוצה הראשונה של המועדון, בניצחון 4-3 על לוריאן במסגרת הגביע הצרפתי לעונת . ב-20 בינואר 2019 ערך את הופעת הבכורה שלו בליגת העל הצרפתית, בתיקו 0-0 נגד סטאד רן במסגרת המחזור ה-21 לעונת 2018/2019.

== קריירה בינלאומית ==
ברטו היה חלק מסגל נבחרת צרפת עד גיל 21 לטורניר אליפות אירופה עד גיל 21 בשנת 2021, וכן נכלל בסגל הנבחרת האולימפית של צרפת לטורניר הכדורגל באולימפיאדת טוקיו באותה השנה.

ב-17 באוקטובר 2023 ערך את הופעת הבכורה שלו בנבחרת הרפובליקה הדמוקרטית של קונגו, בתיקו 0-0 נגד נבחרת אנגולה במשחק ידידות.

נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: שוערי כדורגל
קטגוריה:כדורגלני מונפלייה
קטגוריה:כדורגלנים צרפתים באולימפיאדת טוקיו (2020)
קטגוריה:כדורגלני גביע אפריקה לאומות 2023
קטגוריה:צרפתים שנולדו ב-1998
לייל פוסטר

לייל ברנט פוסטר (באנגלית: Lyle Brent Foster; נולד ב-3 בספטמבר 2000 בסווטו שבדרום אפריקה) הוא כדורגלן דרום אפריקאי המשחק בעמדת החלוץ בקבוצת ברנלי מהפרמייר ליג ובנבחרת דרום אפריקה.

== קריירת מועדונים ==
פוסטר גדל במחלקת הנוער של אורלנדו פירטס. הוא ערך תשע הופעות ליגה במדי הקבוצה הבוגרת של המועדון במסגרת ליגת העל הדרום-אפריקאית, בהן הבקיע שער אחד.

ב-2 בינואר 2019 חתם פוסטר על חוזה לארבע שנים וחצי במונקו מליגת העל הצרפתית, והחל לשחק בקבוצת המילואים של המועדון. ב-9 באוגוסט ערך את הופעת הבכורה שלו במועדון, בהפסד 3-0 לאולימפיק ליון במסגרת המחזור הראשון בליגה לעונת 2019/2020. בסך הכל ערך שתי הופעות ליגה במדי המועדון.

ב-30 באוגוסט 2019 הושאל פוסטר לסרקל ברוז' מליגת העל הבלגית למשך עונת . ב-1 בספטמבר ערך את הופעת הבכורה שלו במועדון, בהפסד 3-2 לגנט במסגרת המחזור השישי בליגה. ב-21 בדצמבר הבקיע את שערו היחיד במועדון, בניצחון 2-0 על זולטה ורכם במסגרת המחזור ה-20 בליגה. בסך הכל ערך 18 הופעות ליגה במהלך תקופת ההשאלה.

ב-13 באוגוסט 2020 חתם פוסטר בויטוריה דה גימארייש מליגת העל הפורטוגלית. ב-18 בספטמבר ערך את הופעת הבכורה שלו במועדון, בהפסד 1-0 לבלננסש במסגרת המחזור הראשון בליגה לעונת . בסך הכל ערך חמש הופעות ליגה במדי המועדון.

ב-31 באוגוסט 2021 הושאל פוסטר למשך עונת לווסטרלו מליגת המשנה הבלגית. הוא ערך 23 הופעות ליגה במהלך תקופת ההשאלה, בהן הבקיע ארבעה שערים, והעפיל עם וסטרלו לליגת העל הבלגית. ב-1 ביולי 2022 חתם על חוזה קבוע לארבע שנים במועדון, ובסך הכל שיחק במועדון במשך עונה אחת נוספת, במהלכה ערך 21 הופעות ליגה והבקיע שמונה שערים.

ב-25 בינואר 2023 חתם פוסטר על חוזה לארבע שנים וחצי בברנלי מהפוטבול ליג צ'מפיונשיפ. ב-28 בינואר ערך את הופעת הבכורה שלו במועדון, בתיתקו 0-0 נגד איפסוויץ' טאון במסגרת הסיבוב הרביעי של גביע ה-FA לעונת . ב-4 בפברואר ערך את הופעת הבכורה שלו בליגה, בניצחון 3-0 על נוריץ' סיטי במסגרת המחזור ה-30 בליגה לעונת 2022/2023. ב-11 במרץ הבקיע את שער הבכורה שלו במועדון, בניצחון 3-0 על ויגאן את'לטיק במסגרת המחזור ה-36 בליגה. הוא ערך 11 הופעות ליגה והבקיע שער בעונה זו, שהסתיימה בהעפלתה של ברנלי לפרמייר ליג. ב-11 באוגוסט ערך את הופעת הבכורה שלו בפרמייר ליג, בהפסד 3-0 למנצ'סטר סיטי במסגרת המחזור הראשון לעונת 2023/2024. ב-27 באוגוסט הבקיע את שער הבכורה שלו בפרמייר ליג, בהפסד 3-1 לאסטון וילה במסגרת המחזור השלישי.

== קריירה בינלאומית ==
ב-3 ביוני 2018 ערך פוסטר את הופעת הבכורה שלו בנבחרת דרום אפריקה, בהפסד לנבחרת מדגסקר במסגרת גביע אפריקה הדרומית. ב-9 ביוני 2022 הבקיע את שער הבכורה שלו בנבחרת, בהפסד 2-1 לנבחרת מרוקו במסגרת מוקדמות גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים דרום אפריקאים
קטגוריה:חלוצי כדורגל דרום אפריקאים
קטגוריה:כדורגלני אורלנדו פירטס
קטגוריה:כדורגלני מונקו
קטגוריה:כדורגלני סרקל ברוז'
קטגוריה:כדורגלני ויטוריה דה גימארייש
קטגוריה:כדורגלני וסטרלו
קטגוריה:כדורגלני ברנלי
קטגוריה:כדורגלני נבחרת דרום אפריקה
קטגוריה:ילידי 2000
ג'ון אייזק מור

ג'ון אייזק מור (באנגלית: John Isaac Moore; ) היה פוליטיקאי אמריקאי מארקנסו, איש המפלגה הדמוקרטית, שכיהן כחבר בית הנבחרים של ארקנסו וכחבר הסנאט של ארקנסו, ומתוקף תפקידו כנשיא הסנאט, כמושל ארקנסו בפועל מפברואר ועד מאי 1907.
==ראשית חייו==
מור נולד במחוז לאפייט שבמיסיסיפי. ב-1881 הוא סיים את לימודיו באוניברסיטת ארקנסו. הוא למד משפטים, וב-1882 התקבל ללשכת עורכי הדין של ארקנסו.

==קריירה פוליטית==
בשנים 1894–1900 כיהן מור כשופט שלום במחוז פיליפס שבארקנסו. בשנים 1882, 1901 ו-1903 הוא כיהן כחבר בית הנבחרים של ארקנסו. בשנת כהונתו האחרונה בבית הוא כיהן כיושב הראש שלו.

ב-1904 נבחר מור לראשונה לסנאט של ארקנסו. הוא כיהן בו בשנים 1905, 1907, 1913 ו-1915.

ב-11 בפברואר 1907 התפטר מושל ארקנסו ג'ון סבסטיאן ליטל עקב מחלת נפש שממנה סבל. מור, שכיהן אז כנשיא הסנאט המדינתי, הושבע כמושל בפועל. הוא כיהן בתפקיד עד להתפזרות בית המחוקקים ב-14 במאי אותה שנה, ואז הושבע במקומו נשיא הסנאט החדש, קסנופון אוברטון פינדול.

בהמשך שימש מור כחבר במועצת הקפיטול המדינתי של ארקנסו. בשנים 1917–1918 הוא היה חבר הוועידה החוקתית של ארקנסו.

ג'ון אייזק מור נפטר בעיר הלנה שבארקנסו ב-18 במרץ 1937. הוא נטמן בבית הקברות מייפל היל שבעיר.

==לקריאה נוספת==
<div style="direction: ltr;">
* [https://archive.org/details/biographicaldire0001sobe/page/82/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 82.]
</div>

==קישורים חיצוניים==

* [https://www.nga.org/governor/john-isaac-moore/ ג'ון אייזק מור] באתר אגודת המושלים הלאומית 
* [https://politicalgraveyard.com/bio/moore5.html#657.64.09 ג'ון אייזק מור] באתר The Political Graveyard 
* 

קטגוריה:מושלי ארקנסו
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של ארקנסו
קטגוריה:בוגרי אוניברסיטת ארקנסו
קטגוריה:אמריקאים שנולדו ב-1856
קטגוריה:אמריקאים שנפטרו ב-1937
קוסטיס גימוסוליס

קוֹסְטִיס גִימוֹסוּלִיס (ביוונית: Κωστής Γκιμοσούλης; 1960 – אוגוסט 2023) היה משורר, סופר וצייר יווני.

==ביוגרפיה==
גימוסוליס נולד באתונה ב-1960 ומת בה באוגוסט 2023. גימוסוליס למד משפטים באוניברסיטת אתונה ובמשך רוב שנותיו התפרנס מעבודתו כנוטריון.

את ספר הביכורים שלו “הלהט החוטב עצים” פרסם גימוסוליס ב-1983 ואחריו פרסם ארבעה ספרי שירה נוספים. בסיפורת, ספרו הראשון “חול בעיניים” ראה אור ב-1988 ואחריו התפרסמו עשר יצירות פרוזה נוספות פרי־עטו. בספרו “זהב שחור” (2000) משולבות אלה באלה יצירותיו כמשורר, כסופר וכצייר.

== יצירותיו ==
* הלהט חוטב העצים (שירה), 1983
* קדושת הדיו (שירה), 1983
* הפה גנב (שירה), 1985
* חול בעיניים (סיפורת), 1988
* מלאך המכונה (סיפורת), 1990
* ילדים מסוכנים (שירה), 1992
* לילה עם האדומה (סיפורת), 1995
* מזרח (סיפורת), 1998
* יד לתוך האש (סיפורת), 1999
* זהב שחור (שירה, סיפורת וציורים), 2000
* גשם אור (סיפורת), 2002
* המפלצת בכל מקום (סיפורת), 2003
* אהבה מרוב קנאה (שירה), 2004
* וידויים לכלב קולומביאני (סיפורת), 2006
* זעקת הפרפר (סיפורת), 2007
* רוח הרפאים שלה (סיפורת), 2009
* כדי שתלמד לעוף (סיפורת), 2011

== קישורים חיצוניים ==
* השיר "[https://www.ramisaari.com/kg עזב ובא]" בתרגום לעברית 

קטגוריה:סופרים יוונים
קטגוריה:משוררים יוונים
קטגוריה:יוונים שנולדו ב-1960
קטגוריה:יוונים שנפטרו ב-2023
מבוא למדרשים

מבוא למדרשים הוא לקסיקון לספרות המדרשית מאת ענת רייזל. 

==הספר==
הספר יצא בתשע"א בהוצאת תבונות מכללת הרצוג.

מהדורה מוקדמת של הספר פורסמה בין השנים 2005 – 2011 במסגרת פרויקט "מחלקי המים" באינטרנט.

הספר מהווה לקסיקון לספרות המדרשית, בספר ערך על כל מדרש ובו מידע הכולל את שם המדרש, הזמן והמקום שבהם נוצר או נערך, שפת המדרש, מבנהו, חלוקתו, תוכנו, מהדורות המדרש וביבליוגרפיה.

הספר הוא הלקסיקון למדרשים השני שנכתב לאחר ספרו של צונץ אך מכיוון שעברו מעל 100 שנה מאז פרסומו הוא הפך ללא רלוונטי מה שהביא את הספר ליחיד מסוגו.

פרופסור גינטר שטמברגר כתב על הספר ש"ענת רייזל כתבה ספר אינפורמטיווי מאוד ונוח לקריאה, שזמין לכל מי שמתעניין בספרות המדרש, ועם זאת שימושי מאוד למומחים בתחום, בזכות ההצגה הבהירה של ההיסטוריה של המחקר עד ימינו ובזכות הביבליוגרפיה העדכנית מאוד, לפחות בכל הנוגע לפרסומים בעברית. הספר מאפשר היכרות מבורכת עם הכתיבה המדרשית, ועל כך ראויה המחברת לשבח.

==המחברת==
רייזל נולדה ב-1978 לעזרא ולאה נקר, ב-1997 החלה ללמוד במדרשת לינדנבאום כשסיימה את הלימודים ב-1999 המשיכה ללימודי המשך במקום, ב-2000 למדה במסגרת המדרשה ליהדות בבר-אילן, ב-2000 החלה ללמוד לקראת תואר ראשון באוניברסיטה העברית בחוג לספרות עברית ובלימודי יהדות, ב-2003 סיימה את התואר בהצטיינות והחלה לימודי תואר שני שאף אותו סיימה בהצטיינות ב-2004 את עבודת המחקר כתבה בהדרכת אביגדור שנאן, בין 2010 – ל-2016 סיימה את מחויבויותיה לקראת תואר שלישי באוניברסיטת בן-גוריון בנגב נושא הדוקטורט היה "מדרש איכה זוטא – טקסט, עריכה ומשמעות" המנחה היה פרופ' אורי ארליך. ב-2024 פורסמה מהדורה ביקורתית של המדרש בצירוף מבוא בעריכתה בהוצאת המכללה האקדמית הרצוג והאיגוד העולמי למדעי היהדות.

במהלך לימודיה זכתה במספר פרסים באוניברסיטה, הפרס הבולט שבהם הוא "פרס על שם פרופ' נפתלי וידר, מכון בן צבי לחקר קהילות ישראל במזרח, לשנת 2014.

רייזל עבדה בהוראה בתיכון קהלת בפילדלפיה, ובתיכון נוסף במקום, בין השנים 2017 – 2021. נכון ל-2024 מלמדת במחלקה ללימודים הומניסטיים בטכניון.
רייזל נשואה לצחי, ביולוג, ונכון לתשע"א יש לה שלושה בנים. מתגוררת בחיפה.

==קישורים חיצוניים==
* 
* [https://www.herzog.ac.il/wp-content/uploads/2021/11/קורות-חיים-ענת-רייזל.doc קורות חיים של ענת רייזל] באתר המכללה האקדמית הרצוג
* [https://www.nli.org.il/he/books/NNL_ALEPH990031476780205171/NLI מבוא למדרשים] באתר הספרייה הלאומית
* 
* 

==הערות שוליים==

קטגוריה:חיבורים במדעי היהדות 
קטגוריה:ספרי הוצאת תבונות
פרמין לופס

פרמין לופס מרין (בספרדית: Fermín López Marín; נולד ב-11 במאי 2003) הוא כדורגלן ספרדי המשחק בעמדת הקשר בברצלונה מהלה ליגה ובנבחרת ספרד בכדורגל.

== קריירה ==
=== ראשית קריירה ===
לופס, שנולד באל קמפיו, אנדלוסיה, החל לשחק כדורגל כמועדון המקומי CD FB אל קמפיו, ממנו עבר לרקראטיבו ולבה ב-2011 ולריאל בטיס ב-2012. בקיץ 2016 עבר ללה מאסיה, אקדמיית הנוער של ברצלונה.

=== ברצלונה ===
==== עונת 2022/23: השאלה ללינארס ====
ב-19 באוגוסט 2022 חתם לופס על חוזה מקצועני לשנתיים בברצלונה אתלטיק, ומיד הושאל ללינארס דפורטיבו מהליגה השלישית לעונת 2022/23. הוא ערך את הופעת הבכורה שלו בבוגרים תשעה ימים לאחר מכן, כשפתח בניצחון ביתי 2–0 על מרידה AD.

לופס כבש את שער הבוגרים הראשון שלו ב-30 באוקטובר 2022, בניצחון 2–1 על ראיו מחדאונדה. הוא סיים את העונה עם 12 שערים ב-40 הופעות.

==== עונת 2023/24: הופעת בכורה בקבוצה הראשונה ====
לאחר שהרשים באימונים עם הקבוצה הבוגרת של ברצלונה זומן לופס למסע משחקי ההכנה של הקבוצה בארצות הברית ביולי 2023. ב-29 ביולי 2023 הוא כבש ובישל בניצחון 3–0 ב הידידות נגד ריאל מדריד. לאחר המשחק אישר מאמן הקבוצה צ'אבי שלופס יישאר בסגל הקבוצה הבוגרת בעונת .

ב-27 באוגוסט 2023 ערך לופס את הופעת הבכורה שלו בלה ליגה בניצחון 4–3 על ויאריאל. יומיים לאחר מכן הוא חתם על חוזה חדש במועדון עד 30 ביוני 2027 עם סעיף שחרור של 400 מיליון אירו.

ב-19 בספטמבר 2023 הוא ערך את הופעת הבכורה שלו בליגת האלופות, בניצחון 5–0 על רויאל אנטוורפן בפתיחת שלב הבתים של עונת . ב-25 באוקטובר הוא כבש את שער הבכורה שלו בליגת האלופות בהופעתו הראשונה בהרכב ונבחר למצטיין המשחק בניצחון 2–1 על שחטאר דונצק במסגרת המחזור השלישי, לאחר שיום לפני כן האריך את חוזהו בקבוצה בארבע שנים.

ב-26 בספטמבר 2023 כבש לופס את שערו הראשון בלה ליגה, השער השני בתיקו 2–2 עם מיורקה.

== קריירה בנבחרת הלאומית ==
ב-13 באוקטובר 2023 ערך לופס את הופעת הבכורה שלו בנבחרת בתיקו 0–0 מול אוזבקיסטן, וב-17 באוקטובר כבש את שערו הראשון בנבחרת בניצחון 4–0 על קירגיזסטן במסגרת מוקדמות אליפות אירופה בכדורגל עד גיל 21 – 2025.

במאי 2024 זומן לופס לראשונה לסגל הנבחרת הבוגרת כחלק מהסגל המורחב לקראת יורו 2024, וב-5 ביוני 2024 ערך את הופעת הבכורה שלו בנבחרת ובישל לחברו לקבוצה פראן טורס בניצחון 5–0 על במסגרת משחק ידידות. הוא זומן לסגל הסופי לטורניר וזכה בו עם נבחרתו.

לופס נכלל גם בסגל הנבחרת האולימפית של ספרד לטורניר הכדורגל באולימפיאדת פריז (2024). פרמין כבש שישה שערים במהלך הטורניר, כולל צמד בגמר מול , והוביל את נבחרתו לזכייה במדליית הזהב.

== קישורים חיצוניים ==

*
*

== הערות שוליים ==

קטגוריה:קשרי כדורגל ספרדים
קטגוריה:כדורגלני ברצלונה
קטגוריה:כדורגלני נבחרת ספרד
קטגוריה:כדורגלני יורו 2024
קטגוריה:כדורגלנים ספרדים באולימפיאדת פריז (2024)
קטגוריה:אלופים אולימפיים ספרדים: כדורגל
קטגוריה:ספרדים שנולדו ב-2003
אליוט אנדרסון

אליוט אנדרסון (באנגלית: Elliot Anderson; נולד ב-6 בנובמבר 2002 בוויטלי ביי שבאנגליה) הוא כדורגלן אנגלי-סקוטי המשחק בעמדת הקשר ההתקפי בקבוצת נוטינגהאם פורסט מהפרמייר ליג.

== קריירת מועדונים ==
אנדרסון גדל במחלקות הנוער של וולסנד בויז קלאב וניוקאסל יונייטד. ב-9 בינואר 2021 ערך את הופעת הבכורה שלו בקבוצה הבוגרת של ניוקאסל יונייטד, בהפסד 2-0 לארסנל במסגרת הסיבוב השלישי של גביע ה-FA לעונת . זו הייתה הופעתו היחידה בעונה זו.

ב-31 בינואר 2022 הושאל אנדרסון לבריסטול רוברס מהפוטבול ליג השנייה עד לתום עונת . הוא ערך 21 הופעות ליגה במהלך תקופת ההשאלה, בהן הבקיע שבעה שערים.

לאחר תקופת ההשאלה חזר אנדרסון לניוקאסל, ובעונת 2022/2023 ערך 22 הופעות ליגה וסייע לניוקאסל יונייטד לסיים את העונה במקום הרביעי בליגה ולהעפיל לליגת האלופות. ב-19 בספטמבר 2023 ערך את הופעת הבכורה שלו בליגת האלופות, בתיקו 0-0 נגד מילאן במסגרת שלב הבתים לעונת 2023/2024.

ב-1 ביולי 2024 חתם אנדרסון לחמש שנים בנוטינגהאם פורסט.

== קריירה בין-לאומית ==
אנדרסון שיחק בנבחרות הצעירות של אנגליה וסקוטלנד.

בחודש אוגוסט 2023 זומן אנדרסון לסגל נבחרת סקוטלנד לקראת משחק מוקדמות יורו 2024 נגד נבחרת קפריסין ומשחק הידידות נגד נבחרת אנגליה, אך נגרע מהסגל בשל פציעה.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלנים סקוטים
קטגוריה:קשרי כדורגל סקוטים
קטגוריה:כדורגלני ניוקאסל יונייטד
קטגוריה:כדורגלני בריסטול רוברס
קטגוריה:כדורגלני נוטינגהאם פורסט
קטגוריה:אנגלים שנולדו ב-2002
קטגוריה:סקוטים שנולדו ב-2002
מיגל צ'איווה

מיגל צ'אנגה צ'איווה (באנגלית: Miguel Changa Chaiwa; נולד ב-7 ביוני 2004 בלואנשיה שבזמביה) הוא כדורגלן זמבי המשחק בעמדת הקשר האחורי בקבוצת שפהאוזן מליגת האתגר השווייצרית ובנבחרת זמביה.

== קריירת מועדונים ==
צ'איווה גדל באקדמיית שאמואל ובאתלטיקו לוסקה בזמביה. ב-14 ביוני 2022 חתם על חוזה לארבע שנים ביאנג בויז ברן מליגת העל השווייצרית. הוא ערך שש הופעות ליגה והוסיף הופעה אחת בגביע השווייצרי בעונת , בה זכתה יאנג בויז ברן באליפות שווייץ ובגביע.

ב-14 בפברואר 2024 הושאל לשפהאוזן מליגת האתגר השווייצרית.

== קריירה בינלאומית ==
ב-18 במרץ 2022 ערך צ'איווה את הופעת הבכורה שלו בנבחרת זמביה, בהפסד 3-1 לנבחרת עיראק במשחק ידידות.

נכלל בסגל נבחרת זמביה לטורניר גביע אפריקה לאומות 2023.

== תארים ==
;יאנג בויז ברן
* אליפות שווייץ (1): 2022/2023
* הגביע השווייצרי (1): 2022/2023

== קישורים חיצוניים ==

== הערות שוליים ==

קטגוריה:כדורגלנים זמבים
קטגוריה:קשרי כדורגל זמבים
קטגוריה:כדורגלני יאנג בויז ברן
קטגוריה:כדורגלני שפהאוזן
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 2023
קטגוריה:זמבים שנולדו ב-2004
טורקים ישראלים

טורקים ישראלים (או הטורקים בישראל) הם צאצאיהם של הטורקים האתניים, לרוב ממוצא אוע'וז אשר מתגוררים כעת בישראל.

ההגירה של מתיישבים טורקיים לישראל, שאז הייתה בשליטת האימפריה העות'מאנית ואימפריות מוסלמיות אחרות, החלה במאה ה-12, והמשיכה לאורך כל התקופה שהאימפריה שלטה באזור. בתקופת המנדט הבריטי בפלשתינה, חיו שבטי הטורקים (בני סעדאן ובני אלעקמה) בעיקר באזור עמק יזרעאל; ובמשך השנים, עד לכיבוש הישראלי ב-1967, חיו השבטים הטורקמנים ברמת הגולן.
[[מצבת הזיכרון הטורקית בבאר שבע, לזכר 298 חללים טורקים שנפלו בקרב באר שבע.]]
בשנות ה-2000, מהגרי עבודה רבים היגרו מטורקיה לישראל. נכון לשנת 2007 ישנם 22,000 טורקים ישראלים, רובם מתגוררים ברמת הגולן ועמק יזרעאל.

קטגוריה:עמים טורקיים
קטגוריה:ישראל: תרבות לפי זהות אתנית
קטגוריה:יחסי טורקיה–ישראל
קטגוריה:קבוצות בחברה הישראלית
נשים (כתב עת)

נשים (באנגלית: Nashim) הוא כתב עת מדעי בין-תחומי היוצא לאור מדי חצי שנה על ידי הוצאת אוניברסיטת אינדיאנה, כמיזם משותף של מכון הדסה-ברנדייס של אוניברסיטת ברנדייס ומכון שכטר למדעי היהדות, ועוסק בלימודי נשים ומגדר ביהדות. 
== היסטוריה ==
כתב העת החל לצאת לאור בשנת 1998, והוא כולל מאמרים בנושאי ספרות, סוציולוגיה, אנתרופולוגיה, ארכאולוגיה, תאולוגיה, הגות עכשווית, אמנויות ועוד. כל גיליון של כתב העת מתמקד בנושא מסוים. דוגמאות לנושאים שהוקדשו להם גיליונות: פרשנויות פמיניסטיות של ספרות רבנית; מגדר, מזון והישרדות; נשים, מלחמה ושלום בהקשרים יהודיים ומזרח תיכוניים. 

עורכת כתב העת מאז גיליונו הראשון היא דבורה גרנימן. בנוסף, לכל גיליון יש עורך יועץ, מומחה לנושא הגיליון. עם העורכים היועצים נמנו אליס שלוי (גיליון 6, על נשים, מלחמה ושלום), גרשון בקון (גיליון 7, על אוטוביוגרפיות וממוארים), ניצה דרויאן (גיליון 11, על נשים ביהדות תימן), סלביה פוגל-ביזאוי (גיליון 13, על נשים יהודיות בכלכלה), טובה הרטמן (גיליון 17, על מיניות בהקשרים יהודיים), דוד גולינקין (גיליון 21, על נשים בספרות השו"ת), דליה עופר (גיליון 27, על מגדר והשואה) ועוד.

==קישורים חיצוניים==

* [https://www.jstor.org/journal/nashim Nashim: A Journal of Jewish Women's Studies & Gender Issues] - ארכיון כתב העת באתר JSTOR

נשים
קטגוריה:אוניברסיטת ברנדייס
קטגוריה:לימודי מגדר
ג'ורג' זאמקה

ג'ורג' זאמקה (באנגלית: George D. Zamka; נולד ב-29 ביוני 1962 בג'רזי סיטי) הוא טייס קרב ואסטרונאוט לשעבר בתוכנית מעבורות החלל של נאס"א.

==ביוגרפיה==
ג'ורג' זאמקה נולד בג'רזי סיטי שבניו ג'רזי למשפחה בעלת שורשים מקולומביה ופולין. בילדות הוא עבר מספר מקומות מגורים וסיים לימודי בית ספר בשנת 1980 במישיגן. בשנת 1984 הוא קיבל תואר ראשון במתמטיקה מאקדמיה הימית של ארצות הברית. זאמקה התגייס לחיל הנחתים של ארצות הברית, סיים קורס טיס והחל לשרת כטייס של "A-6 אינטרודר". בהמשך הוא עבר הסבה ל"מקדונל דאגלס F/A-18 הורנט" והשתתף במלחמת המפרץ. בשנת 1994 זאמקה קיבל הסכמה כטייס ניסוי.

בשנת 1997 זאמקה סיים לימודי תואר שני בניהול הנדסה מהמכון הטכנולוגי של פלורידה.

זאמקה ביצע כ-2,700 שעות טיסה ב-30 מטוסים.
==שירות בתחום החלל==
בשנת 1998 זאמקה נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

באוקטובר 2007 זאמקה השתתף במשימת STS-120 של מעבורת החלל דיסקברי כטייס (פמלה מלרוי הייתה מפקד הצוות). המטרה העיקרית הייתה להתחבר לתחנת החלל הבין-לאומית, להמשיך בהרכבתה תוך חיבור מודול "הרמוני".

בפברואר 2010 זאמקה טס בפעם השנייה במשימת STS-130 של מעבורת החלל אנדוור כמפקד צוות. המטרה הייתה להביא מודול מגורים חדש "טרנקוויליטי" (שלווה), ואת מודול "קופולה" ולבצע מספר ניסויים. בנוסף הובאו חלקי חילוף ומצרכים שונים.

זאמקה החל לעבוד במרכז החלל ג'ונסון בשנת 2011. הוא פרש מנאס"א בשנת 2013. לאחר הפרישה הוא התחיל לעבוד ברשות התעופה הפדרלית.

==קישורים חיצוניים==

* [http://www.spacefacts.de/bios/astronauts/english/zamka_george.htm ביוגרפיה]
* [https://www.nasa.gov/wp-content/uploads/2016/01/zamka_george.pdf ביוגרפיה באתר נסא"א]

קטגוריה:אסטרונאוטים אמריקאים
קטגוריה:טייסי חיל הנחתים של ארצות הברית
קטגוריה:טייסי ניסוי אמריקאים
קטגוריה:בוגרי האקדמיה הימית של ארצות הברית
קטגוריה:בוגרי המכון הטכנולוגי של פלורידה
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:מלחמת המפרץ: אישים
קטגוריה:אמריקאים שנולדו ב-1962
אה"מ אגממנון (1852)

אה"מ אגממנון (באנגלית: HMS Agamemnon) הייתה אוניית-מערכה בריטית עשויה עץ, נושאת 91 תותחים ומונעת על ידי מדחף ומפרשים גם יחד, שהושקה ב-1852. ב-1857 הוסבה לאוניית כֶּבֶל . עיקר פרסומה הוא על הנחת כבל הטלגרף הטרנס-אטלנטי הראשון ב-1858 יחד עם אוניית הצי האמריקאי "ניאגרה" .

==מבנה האונייה ותיאורה==
"אגממנון" נבנתה כמענה לאוניות המערכה החדשניות מדגם "נפוליאון" שהשיק הצי הצרפתי ב-1850. היא אוניית המערכה הראשונה של הצי הבריטי שתוכננה מלכתחילה להיות אוניית קיטור ומפרשים, להבדיל מאוניות אחרות בצי שמנוע הקיטור והמדחף הותקנו בהן לאחר השקתן או במהלך הבנייה. מעטה המפרשים היה רוחבי שלם, כמו באוניות-הקו של תקופתה: שלושה תרנים ועל כל אחד מהם שלושה מפרשים רוחביים – תחתי, עילי ועלעילי. את רוב דרכה בים עשתה האונייה במפרשים, משום שמנועי הקיטור של אותם זמנים היו בעלי נצילות נמוכה ותצרוכת הפחם שלהם גדולה. היא נקראה "אגממנון" על שם מלך מיקנה במיתולוגיה היוונית, שעמד בראש חילות היוונים במלחמת טרויה.

חימושה של "אגממנון" כלל 91 תותחים נטעני-לוע וחלקי-קדח שסודרו לאורך שני סיפוני התותחים, כמקובל באוניות הקו מתקופת המפרשים.

==קורות שירותה==
"אגממנון" הוצבה בצי הים התיכון ושרתה במלחמת קרים כאוניית הדגל של סגן-אדמירל אדמונד לאיונס. ב-17 באוקטובר 1854 השתתפה בהרעשת סבסטופול במהלך המצור על העיר . בסערה הגדולה של שנת 1854 בים השחור הוטלה לחוף הרוסי. היא השתתפה בהרעשת מבצר קינבורן בשפך הדנייפר ב-1855 .

ב-1857 הוסבה לאוניית כבל (cable ship), בשירותה של Atlantic Telegraph Company, והותקן בה מקום לכבל טלגרף תת-ימי במשקל 1250 טון. הניסיון הראשון להניח את הכבל הטרנס-אטלנטי נכשל, אבל המלאכה התחדשה שנה אחר כך. ב-29 ביולי 1858, באמצע האוקיינוס האטלנטי, השלימו "אגממנון" ואוניית הצי האמריקאי "ניאגרה" את חיבור הכבל.

==לקריאה נוספת==
<div class="mw-content-ltr">
* Lambert, A. (1984). Battleships in Transition, the Creation of the Steam Battlefleet, 1815–1860. London, Conway Maritime Press.
* Parkes, O. (1990). British Battleships. Annapolis, Naval Institute Press.
* Winfield, R. and Lyon, D. (2004). The Sail and Steam Navy List: All the Ships of the Royal Navy 1815–1889. London, Chatham Publishing.
</div>

==קישורים חיצוניים==

==הערות שוליים==

קטגוריה:אוניות מלחמה בריטיות
יאניס יואנידיס

יאניס יואנידיס (ביוונית: Γιάννης Ιωαννίδης; 26 בפברואר 1945 – 4 באוקטובר 2023) היה כדורסלן, מאמן כדורסל ופוליטיקאי יווני. נחשב לאחד מהמאמנים היוונים הגדולים בכל הזמנים ולעיתים אף הטוב מביניהם, מפני שזכה ב-19 תארים במהלך הקריירה שלו, שיא יווני (14 עם אריס סלוניקי ו-5 עם אולימפיאקוס).

== ביוגרפיה ==
יואנידיס נולד בסלוניקי ב-26 בפברואר 1945. הוא למד חקלאות בפקולטה למדעי הגאוטכניה באוניברסיטת אריסטוטלס של סלוניקי. הוא היה נשוי והייתה לו בת אחת. הוא נפטר ב-4 באוקטובר 2023, בגיל 78.

== קריירת כדורסל ==
=== קריירת משחק ===
יואנידיס הצטרף למחלקת הנוער של אריס סלוניקי ב-1959. הוא הועלה לקבוצת הבוגרים של אריס מליגת העל היוונית בכדורסל ב-1960, ושיחק בה מאז ועד 1978, אז פרש. עם 4,970 נקודות במדי אריס, הוא סגן מלך הסלים של המועדון בכל הזמנים, אחרי ניקוס גאליס.

=== קריירת אימון ===
ב-1977, כשהוא עדיין משחק במדי אריס, התחיל יואנידיס לאמן את ארגוטליס מהליגה השלישית. כשהוא מחלק את זמנו בין סלוניקי לכרתים, הצליח יואנידיס להעלות את המועדון לליגה השנייה.

לאחר פרישתו ממשחק הפך יואנידיס למאמן במשרה מלאה. ב-1978 מונה למאמן אריס סלוניקי, והגיע עימה בעשר עונות להישגים חסרי תקדים: שמונה אליפויות יוון, מתוכן שש רצופות, חמישה גביעים, ארבעה מהם ברציפות, וזכייה אחת ב. כמו כן, הוא הוביל את אריס שלוש פעמים לפיינל פור גביע אירופה לאלופות בכדורסל (ב-, ו-). בין שתי הקדנציות שלו באריס, בשנים 1979–1981, אימן יואנידיס את לאריסאס וזכה עימה באליפות ליגת המשנה. ב-1980 אף מונה למאמן נבחרת יוון בכדורסל.

ב-1991 מונה יואנידיס למאמן אולימפיאקוס, אותה הוביל לזכיות בארבע אליפויות רצופות, גביע ושתי הופעות בגמר היורוליג, ב- ו-.

יואנידיס אימן את האדומים בניצחון הגדול ביותר שלהם על היריבה המושבעת פנאתינאיקוס במשחק האחרון של גמר הליגה היוונית 1995/96, בתוצאה 73–38. זה היה המשחק האחרון כמאמן אולימפיאקוס בקדנציה הראשונה.

בשנה שלאחר מכן הוא הצטרף לא.א.ק. אתונה, אותה אימן שנתיים והוביל אותה לגמר יורוליג נוסף ב-. לאחר קדנציה נוספת באולימפיאקוס, בעונת 1999/2000, סיים יואנידיס את קריירת האימון שלו כמאמן נבחרת יוון באליפות אירופה בכדורסל 2003.

ב-2022 הוא נבחר להיכל התהילה של הכדורסל היווני כמאמן.

== קריירה פוליטית ==
יואנידיס הודיע על פרישה מאימון ב-2004, אז נבחר לחבר הפרלמנט ההלני ממחוז הבחירה הראשון של סלוניקי מטעם מפלגת דמוקרטיה חדשה. הוא נבחר לפרלמנט מחדש ב-2007, אז מונה לסגן שר התרבות הממונה על הספורט.

בבחירות 2014 הוא התמודד מול אפוסטולוס ציציקוסטאס המכהן על תפקיד מושל מחוז מרכז מקדוניה, אך הפסיד בסיבוב השני. בבחירות לפרלמנט ב-2015 הוא איבד גם את מושבו בפרלמנט.

== קישורים חיצוניים ==
*
*[https://www.hellenicparliament.gr/en/Vouleftes/Diatelesantes-Vouleftes-Apo-Ti-Metapolitefsi-Os-Simera/?MPId=8d40591c-09ec-4b0c-abcc-93b6072b50ee יאניס יואנידיס], באתר הפרלמנט ההלני
==הערות שוליים==

קטגוריה:סלוניקי: ספורט
קטגוריה:סלוניקי: אישים
קטגוריה:יוונים מקדונים
קטגוריה:מאמני כדורסל יוונים
קטגוריה:כדורסלני אריס סלוניקי
קטגוריה:מאמני אריס סלוניקי בכדורסל
קטגוריה:מאמני אולימפיאקוס בכדורסל
קטגוריה:פוליטיקאים יוונים
קטגוריה:יוונים שנולדו ב-1945
קטגוריה:יוונים שנפטרו ב-2023
אזור היסטורי

אזורים היסטוריים הם אזורים גאוגרפיים שבשלב כלשהו בהיסטוריה, היה בהם בסיס תרבותי, אתני, לשוני או פוליטי, ללא קשר לגבולות של ימינו. ישנם כמה אזורים היסטוריים שניתן להחשיב כ"פעילים", לדוגמה: מוראביה, המוחזקת על ידי הרפובליקה הצ'כית, היא גם חלק מוכר במדינה וגם אזור היסטורי. האזורים ההיסטוריים משמשים להגדיר אזורים ללימוד וניתוח התפתחות חברתית של תרבויות ספציפיות ללא כל התייחסות למצב הקיים כיום.

ההגדרות של אזורים משתנות, ואזורים יכולים לכלול אזורי מאקרו כגון אירופה, טריטוריות של מדינות ריבוניות מסורתיות או אזורים מיקרו- אזוריים קטנים יותר. אזורים מסוימים הומצאו לחלוטין, ללא סיבה היסטורית, כמו המזרח התיכון, מושג שהומצא ב-1902 על ידי האסטרטג צבאי, אלפרד תאיר מאהן, שמתייחס לאזור המפרץ הפרסי.

==קישורים חיצוניים==

קטגוריה:טריטוריות היסטוריות
מגנוס פון ריט

מגנוס פון ריט (בפינית: Magnus von Wright; 13 ביוני 1805 – 5 ביולי 1868) היה צייר ומחנך שוודי-פיני.<ref name=":0">"Magnus von Wright – the Finnish Art Society and cultural landscapes". 375humanistia.helsinki</ref> הוא נודע בציורי נוף ובציפורים.

== ביוגרפיה ==
מגנוס פון ריט נולד בכפר בקואופיו, פינלנד. אבותיו היו סוחרים סקוטים שהתיישבו בנארווה במהלך המאה ה-17. אביו הנריק מגנוס פון ריט היה מייג'ור בדימוס שהיה הבעלים של האחוזה המשפחתית בהמינלאחתי. הוא היה הבכור במשפחה של תשעה ילדים. אחיו וילהלם פון ריט
(1810–1887) ופרדיננד פון ריט (1822–1906) הפכו גם הם לאמנים.<ref>Jukka Ervamaa. "Magnus, Wilhelm ja Ferdinand". tunturisusi.</ref>

הם למדו בתיכון גימנסיה בטורקו בשנים 1823–1825. שם פיתח לראשונה את התעניינותו בציפורים, ואף שלא היה סטודנט באוניברסיטה, הצליח להצטרף לאגודה המדעית לפאונה ופלורה של פינלנד, שאורגנה על ידי קרל ריינהולד סהלברג (1779–1860).<ref>"Sahlberg, Carl Reinhold". uppslagsverket.</ref>

מ-1823 עד 1825, הוא למד באקדמיה המלכותית השוודית לאמנויות יפות בסטוקהולם ולמד באופן פרטי אצל קרל יוהאן פאהלקרנץ (1774–1861). הוא גם הורשה לחקור את האוסף האורניתולוגי באקדמיה המלכותית השוודית למדעים.<ref>Helena Hätönen."Magnus von Wright" Lähteillä</ref><ref>Wright, Magnus von (1805–1868)". kansallisbiografia</ref>

עבודתו המקצועית הראשונה הגיעה כאשר התבקש לספק איורים עבור חיבור בן שלושה כרכים על התרבות וההיסטוריה של פינלנד, ב-1828, שהוכן ופורסם על ידי קרל אקסל גוטלונד (1779–1860).<ref>"Otava eli suomalaisia huvituksia". doria</ref>

לאחר שסיים את עבודתו באוטאבה, הוא הועסק על ידי האורניתולוג השוודי נילס בונד. בסיוע אחיו וילהלם, הוא סיפק איורים לפרסום רב הכרכים.

עם שובו לפינלנד, הוא עבד כקרטוגרף במשרד המדידות. בין השנים 1845–1849, הוא היה מפחלץ במוזיאון הזואולוגי של אוניברסיטת הלסינקי ולימד רישום באוניברסיטה בין השנים 1849–1868.

ב-1857 הוא ערך טיול לימודי לדיסלדורף, שם יצר סדרה של ציורי טבע דומם. שנתיים לאחר מכן פרסם עבודה משלו על ציפורים פיניות. הוא גם בילה שנים רבות בסיוע לשחזור האוספים הבוטניים והזואולוגיים שנהרסו בשריפה הגדולה של טורקו. ציוריו של הלסינקי וסביבתה נחשבים לבעלי ערך היסטורי רב.<ref name=":0" />

ב-1846 הוא נבחר לוועד המנהל של אגודת האמנות הפינית ומילא תפקיד זה עד מותו ב-1868 בהלסינקי.

== גלריה ==
<gallery mode="packed" heights="200">
File:Magnus von Wright - Strandlandskap från Lövö.jpg|נוף בחוף
File:Föreningsbanken.jpg|מעגן
File:Magnus von Wright, Maisema Punkaharjulta.jpg|נוף פיני
</gallery>

== קישורים חיצוניים ==

== הערות שוליים ==

קטגוריה:ציירים פינים
קטגוריה:ילידי 1805
קטגוריה:נפטרים ב-1868
שיעורים בכימיה (ספר)

שיעורים בכימיה (באנגלית: Lessons in Chemistry) הוא נובלה מאת בוני גרמוס. הספר יצא לאור בהוצאת דאבלדיי, והוא רומן הביכורים של המחברת. הספר מספר את סיפורה של אליזבת זוט, שעשור לאחר פיטוריה מעבודת החלומות שלה ככימאית במעבדה, מקבלת משרה של מנחת תוכנית בישול בערוץ נידח בדרום קליפורניה של שנות ה-60, שהופכת ללהיט.

== רקע ==
שיעורים בכימיה, מגיע לאחר כ-100 דחיות על עבודות קודמות של הסופרת. זכויות ההוצאה של הספר, שבמקור נקרא "Introduction to Chemistry" נמכרו במכירה פומבית. שמו של הספר שונה על ידי הסוכנת של גרמוס.<ref></ref> המחברת קיבלה את ההשראה לסיפור מחוויותיה שלה כמנהלת מחלקה בסוכנות פרסומות, בעיקר לאחר פגישה מתסכלת במיוחד עם קולגה גבר שלה, שלקח קרדיט על אחד מרעיונותיה.<ref></ref> במהלך הכתיבה גרמוס הייתה מוציאה לאור במשרה מלאה ולמדה כימיה בעצמה מתוך ספר. גם את החתירה כתחביב של הגיבורה בחרה גרמוס בעקבות העניין שלה בתחום.<ref name=":0"></ref>

== ביקורות ==
הספר נמכר לתרגום לארבעים מדינות שונות, עמד בראש רשימות רבי המכר, כולל זו של הניו יורק טיימס, בארצות הברית כשישה חודשים, ונבחר לספר השנה של בארנס אנד נובל.<ref></ref><ref></ref><ref name=":0" /> 

בעיתון הבריטי הגרדיאן שיבחה סטפני מאריט את יכולות המחברת ליצור ״נובלה עשירה וקומית סביב דמות כמו זוט״, וכינתה את הספר ״מבריק, מצחיק ומעורר מחשבה״.<ref></ref> אליזבט איגן, במאמר בניו יורק טיימס כתבה כי אי אפשר לעמוד בפני הספר ושהוא מספק ומלא בחיות ובפמיניזם.<ref></ref> 

בהארץ, כתבה מאשה צור-גלוזמן כי "במידה רבה "שיעורים בכימיה" הוא אגדה מודרנית" וש"הפרספקטיבה של גרמוס מלאה עקיצות קטנות דווקא כלפי הדמויות שהיא אוהבת".<ref name=":1"></ref> התרגום העברי לספר זכה לשבחים מאת צור-גלוזמן על כך שהוא "מצליח לתווך תוכן אמריקאי מאוד, מבחינת הרקע והאווירה, באופן אוניברסלי לגמרי".<ref name=":1" />

== עיבוד קולנועי ==

הספר עובד למיני סדרה בשם זהה בת 8 פרקים, שפיתח לי אייזנברג. שני פרקיה הראשונים הוזרמו ב-13 באוקטובר 2023 בשירות אפל TV פלוס.<ref></ref>

== קישורים חיצוניים ==
* 
* 
* 
* 

== הערות שוליים ==

קטגוריה:ספרי 2022
קטגוריה:ספרים אמריקאיים
קטגוריה:ספרים המתרחשים בארצות הברית
קטגוריה:ספרים שעובדו לסדרות טלוויזיה
היום הבין-לאומי של כוחות שמירת השלום של האו"ם

היום הבין-לאומי של כוחות שמירת השלום של האו"ם (באנגלית: International Day of United Nations Peacekeepers) מצוין ב-29 במאי, והוא היום הבין-לאומי "להוקרה לכל הגברים והנשים ששירתו וממשיכים לשרת בפעולות שמירת השלום של האו"ם על רמת המקצועיות הגבוהה, המסירות והאומץ שלהם ולהנצחתם של אלה שאיבדו את חייהם למען השלום".<ref></ref>

== יצירה ==
ב-11 בדצמבר 2002, התקבל בהחלטה 57/129 במהלך העצרת הכללית של האו"ם להקדיש יום ייעודי לכוחות שמירת השלום. הבקשה הרשמית לאו"ם על יום זה הוגשה על ידי התאחדות שומרי השלום האוקראינית וממשלת אוקראינה, היום צוין לראשונה ב-2003. התאריך, 29 במאי, מציין את יום השנה להקמת ארגון הפיקוח על הפסקת אש של האו"ם (UNTSO) בשנת 1948, שמטרתו הייתה לפקח על הפסקת האש לאחר מלחמת העצמאות, שהייתה המשימה הראשונה אי פעם של האו"ם לשמירת השלום.

== ציון ==
היום מצוין במטה האומות המאוחדות בניו יורק עם הצגת מדליית דאג המרשלד, הצהרות של נשיא העצרת הכללית והמזכיר הכללי, וכן הודעה לעיתונות בנוגע למצב המשימות של האו"ם לשמירת השלום והנחיצות המתמשכת של עבודתם.

היום מצוין גם ברחבי העולם; לעיתים קרובות מדינות מוקירות כבוד לשומרי השלום מטעמן בחו"ל, אבל האו"ם מארגן בנוסף פסטיבלים, פורומי דיונים ואנדרטאות בשיתוף פעולה עם קבוצות מקומיות ולאומיות.

בשנת 2009, האו"ם שם דגש מיוחד על התפקיד והצורך של נשים בשמירה על השלום, הן כמודל לחיקוי והן לשרת במספר תפקידים המותאמים למגדר שלהן.<ref></ref>

יום שומרי השלום הלאומי מונצח בקנדה ב-9 באוגוסט לזכר אובדן החיים כאשר מטוס נוסעים לבן שסומן על ידי האו"ם הופל על ידי סוריה. <ref></ref>

== ראו גם==
* יום השלום הבין-לאומי

== קישורים חיצוניים ==
* 

* [https://peacekeeping.un.org/en אתר שמירת השלום של האו"ם]
* [https://web.archive.org/web/20100323151518/http://www.cavunpontario.org/aboutus.html האגודה הקנדית של חיילים משוחררים בשמירה על השלום של האו"ם]
* [https://undof.unmissions.org/ אתר UNDOF הרשמי]
* [http://www.bmlv.gv.at/ausle/undof/index.shtml האתר הרשמי של צבא אוסטריה – UNDOF (גרמנית)]

== הערות שוליים ==

קטגוריה:מועדי האומות המאוחדות
קטגוריה:כוחות שמירת שלום של האומות המאוחדות
קטגוריה:ימי זיכרון
קטגוריה:אירועים בחודש מאי
הליך Damus–Kaye–Stansel

הליך Damus-Kaye-Stansel (בקיצור - DKS) הוא הליך כירורגי קרדיו-וסקולרי (לב וכלי דם) המשמש כחלק מתיקון של כמה מומי לב מולדים.<ref name="Atlas"></ref> בהליך זה מחברים את עורק הריאה ואבי העורקים במצבים בהם מחזור הדם המערכתי חסום. הוא משמש בדרך כלל כאשר למטופל יש שילוב של חדר שמאל קטן והיפוך יציאת כלי הדם הגדולים של הלב (TGA). במקרה זה ביצוע ההליך מאפשר זרימת דם מהחדר השמאלי לאבי העורקים.

== היסטוריה ==
הליך DKS נקרא על שם שלושה רופאים - פול דאמוס, מייקל פיטר קיי וה.סי. סטנסל - שדיווחו באופן עצמאי על ההליך הזה בספרות בשנות ה-70. באותה תקופה, ההליך שימש עבור מטופלים עם TGA עם פגם במחיצה הבין-חדרית (VSD). עד סוף שנות ה-2000, ההליך הופעל במצבים שבהם החדר הימני גדול יותר מהחדר השמאלי והחדר השמאלי מתחבר לעורק הריאה במקום לאבי העורקים. דוגמאות כוללות חדר שמאלי כפול כניסה, TGA עם אטרזיה תלת-פסיגית ו-TGA עם תסמונת לב שמאל היפופלסטי (Hypoplastic left heart syndrome).<ref name="Radiology"></ref>

== ההליך ==
בהליך ה-DKS המקורי, המנתחים הפרידו את עורק הריאה הראשי (MPA) ממש מתחת לנקודה שבה הוא מתפצל לעורק הריאה הימני והשמאלי. קצה ה-MPA חובר לאחר מכן לצד אבי העורקים העולה, מה שאיפשר לדם מהלב השמאלי לתקשר ישירות עם אבי העורקים. ההליך בוצע מאוחר יותר באמצעות טכניקת "חבית כפולה" שהביאה לאבי עורקים חדש עם שני מסתמים. מאוחר יותר, דווח על DKS שונה שבו נעשה שימוש בטכניקת דש אבי העורקים.<ref name="Outcomes"></ref>

== ראו גם ==
* כירורגיית לב-חזה

== הערות שוליים ==

קטגוריה:מחלות לב
קטגוריה:מחלות לב וכלי דם
קטגוריה:מומים מולדים
קטגוריה:כירורגיית לב-חזה: פעולות
ד'נאבה

מפת טולכרם והסביבה משנת 1935
ד'נָאבֶּה (בערבית: ذِنّابة) היא שכונה בעיר טולכרם. בעבר, ד'נאבה הייתה כפר עצמאי<ref></ref> בנפת טולכרם.<ref></ref>

בשל הרחבות הבנייה בכפר ובעיר הסמוכה טולכרם, ובשל בניית מחנה הפליטים ביניהם, נוצר רצף בנוי בין הכפר לעיר, והשטח סופח לטולכרם ומהווה שכונה בעיר. השכונה ממוקמת בצד הצפון-מזרחי של העיר.

== מקור שם השכונה ==
לדברי תושבים בכפר, משמעות המילה ד'נאבה (ذنابة) מגיעה מהמלה זנב (ذنب) המרמזת על סוף: סוף המישור ותחילת ההר.

== היסטוריה ==
בשנת 1949, לאחר מלחמת העצמאות, נבנה מחנה פליטים גדול – מחנה טולכרם (مخيم طولكرم), בשטח הפנוי שהיה בין העיר טולכרם לכפר דנאבה.

== אוכלוסייה ==
{| class="wikitable"
| colspan="3" |מפקדי אוכלוסין
|-
|שנה
|מס' תושבים
|הערות
|-
|1922
|695
| rowspan="9" |<ref></ref>
|-
|1931
|873
|-
|1945
|740
|-
|1961
|1,586
|-
|1967
|1,300
|-
|1987
|2,300
|-
|1997
|6,297
|-
|2005
|8,193
|-
|2007
|8,663
|}

== אישים ==
* עבּד א-רחים אל-חאג' מוחמד (בערבית: عبد الرحيم الحاج محمد) – יליד הכפר היה מפקד כנופיות חשוב במרד הערבי הגדול בארץ ישראל (1936–1939) בתקופת המנדט הבריטי.

== שטח ==
שטח הכפר היה 5,584 דונם, מהם 4,218 בבעלות פרטית והיתר – 1,366 דונם – בבעלות מושע.

==קישורים חיצוניים==
* 

== הערות שוליים ==

קטגוריה:טולכרם
וילהלם פון ריט

וילהלם פון ריט, (בפינית: Wilhelm von Wright; 5 באפריל 1810 – 2 ביולי 1887) היה צייר שוודי-פיני וחוקר טבע חובב.<ref>Jukka Ervamaa. "Wilhelm von Wright". Biografiskt lexikon för Finland.</ref><ref>Von Wright -veljesten linnut (“The Birds of the von Wright Brothers”). Otava, 2003.</ref>

== ביוגרפיה ==
וילהלם פון ריט נולד בכפר המינלאחתי בקואופיו, פינלנד. אבותיו היו סוחרים סקוטים שהתיישבו בנרווה במהלך המאה ה-17. אביו הנריק מגנוס פון ריט היה מייג'ור בדימוס שהיה הבעלים של האחוזה המשפחתית, בהמינלאחתי. שניים מאחיו, מגנוס פון ריט (1805–1868) ופרדיננד פון ריט (1822–1906) הפכו גם הם לציירים ומאיירים. בהזמנתו של מגנוס, הוא נסע לשוודיה ב-1823, שם השתתף בהפקת ה-Svenska Fåglar רב הכרכים (סטוקהולם: C. von Scheele. 1828) עבור חוקר העופות השוודי נילס בונד.<ref>Biographical notes from the Nordisk Familjebok @ Project Runeberg.</ref><ref>Biographical notes from the Nordisk Familjebok @ Project Runeberg.

Jukka Ervamaa. "Magnus, Wilhelm ja Ferdinand". tunturisusi</ref><ref>"Svenska fåglar efter naturen och på sten ritade af M. och W. von Wright". doria.</ref>

עבודת היחיד החשובה ביותר שלו כללה את Skandinaviens fiskar (סטוקהולם: 1836–1857) מאת בנגט פרדריק פריז וקארל יעקב סונדבאל. עבורם סיפק 60 איורים צבעוניים. הוא גם תרם רישומים לספר השוודי Tidskrift för Jagare och Natur Forskaren אשר ראה אור בסטוקהולם על ידי Svenska Jägareförbundet עבור ציידים וחוקרי טבע.<ref>"Fries, Bengt Fredrik (1799-1839), Carl Ulrich Ekström (1781-1859) and Carl Jacob Sundevall (1801-1875). - Wilhelm von Wright (1810-1887, illustrator)"</ref><ref>Tidskrift för Jägare och Naturforskare". invaluable.com.</ref>

בשנת 1833, הוא הפך לחבר בלשכת המסחר של סטוקהולם, ושנתיים לאחר מכן, נבחר לאקדמיה המלכותית השוודית לאמנויות יפות. לאחר 1836, הוא התגורר באי אורוסט בבוהוסלן, שם קבע את מגוריו בכפר מאריברג, אורוסט. ב-1845 נישא למריה מרגרטה בילדט (1816–1884).

ב-1855 הוא מונה למפקח על הדייג בבוהוסלן. זמן לא רב לאחר מכן הוא לקה באירוע מוחי, שהותיר אותו מחוסר יכולת לשארית חייו.

לאחר מות רעייתו ב-1884, הוא סבל מהידרדרות רצינית ומת באורוסט ב-1887.

== גלריה ==
<gallery mode="packed" heights="200">
File:Wilhelm von Wright - Bohemian Waxwing - A II 1022-28 - Finnish National Gallery.jpg
File:Fratercula arctica.jpg
File:Wright, Wilhelm von - The European Roller - Google Art Project.jpg
</gallery>

== קישורים חיצוניים ==

== הערות שוליים ==

קטגוריה:ציירים פינים
קטגוריה:ילידי 1810
קטגוריה:נפטרים ב-1887
פרפרים (שיר של בניה ברבי)

"פרפרים" הוא סינגל שהוקלט על-ידי הזמר הישראלי בניה ברבי. השיר יצא לאור ב-1 באוגוסט 2023, במסגרת החלק השני מתוך ארבעת חלקי אלבומו הרביעי.

== רקע וכתיבה ==
את השיר כתבו ברבי וצליל קליפי, שגם הלחינו אותו לצידו של ליאור אברמוב. השיר הופק מוזיקלית על-ידי אברמוב וזוהר ברק, והיה לסינגל הראשון ששחרר ברבי מתוך החלק השני של אלבום האולפן הרביעי שלו<ref></ref>.

עם צאתו, התקבל השיר בחיבוק מצד הקהל והמבקרים שהדגישו את יכולתו הייחודית של ברבי להגיש סיפור לא פשוט במעטפת הפקה קצבית ובועטת, תוך שמירה על אותנטיות ואמת<ref></ref>.

כמו כן, השיר הושמע רבות ברדיו, והיה בשיאו לשיר ה-6 המושמע ביותר במצעד השבועי של מדיה פורסט.

== וידאו קליפ ==
הווידאו קליפ המלא שיצא עבור השיר בוים על-ידי ענבר דמרי והועלה לערוץ היוטיוב של בניה ברבי ב-1 באוגוסט 2023. בקליפ ניתן לראות את ברבי ואת זוגתו במסעות, ריקודים וטיולים ברחבי הארץ<ref></ref>.

נכון לאוקטובר 2023 עומד מונה הצפיות של הקליפ על כ-900,000 צפיות.

== מיקומי שיא ==

== קישורים חיצוניים ==
* [https://www.youtube.com/watch?v=AKSzZjUPc-U סרטון השיר "פרפרים"] באתר יוטיוב

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי בניה ברבי
קטגוריה:שירים בעברית
קטגוריה:שירים שנכתבו על ידי צליל קליפי
קטגוריה:שירים על פרפרים
רגל על רגל (שיר)

"רגל על רגל" הוא סינגל שהוקלט על-ידי הזמרת הישראלית שירי מימון. השיר יצא לאור ב-3 באוגוסט 2023, על-ידי חברת הליקון.

== רקע וכתיבה ==
השיר נכתב והולחן על-ידי מימון, אור מילשטוק ועמרי קסטן, והופק על-ידי נועם עקרבי.

מימון שיתפה כי השיר מספר על הדרך הארוכה שעברה, בגובה העיניים, החל מילדותה בקריות ועד לחתירה ללב הקהל הישראלי<ref></ref>. השיר שם דגש על המכשולים שעברה לאורך השנים, ועל העובדה שהעבודה הקשה היא שהביאה אותה למקום בו היא נמצאת כיום<ref></ref><ref></ref>.

השיר, אשר יצא לרגל חגיגות 20 שנות הקריירה של מימון ואף פתח את המופע לציון המאורע שהתקיים בלייב פארק ראשון לציון, התקבל בחיבוק חם על-ידי הקהל ותחנות הרדיו, ובשיאו היה לשיר ה-5 המושמע ביותר במצעד השבועי של מדיה פורסט.

לצד הביקורות החיוביות, טענו מבקרים שמצטייר כי מימון בחרה שלא להתעמק ברגעי הקושי, אלא להישאר ברמה הפשטנית יותר של הקשיים שבדרך<ref></ref>.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של שירי מימון ב-3 באוגוסט 2023.

נכון לאוקטובר 2023, מונה הצפיות של הקליפ עומד על כ-160,000<ref></ref>.

== מיקומי שיא ==

== קישורים חיצוניים ==
* [https://www.youtube.com/watch?v=a-sPhsdDr-I סרטון השיר "רגל על רגל"] באתר יוטיוב
* [https://shironet.mako.co.il/artist?type=lyrics&lang=1&prfid=2675&wrkid=58713 מילות השיר "רגל על רגל"] באתר שירונט

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי שירי מימון
קטגוריה:שירים בעברית
קטגוריה:סינגלים בהוצאת הליקון
תסמונת טאוסיג-בינג

תסמונת טאוסיג-בינג (באנגלית: Taussig–Bing syndrome) היא מום לב מולד סיאנוטי (בעיות בלב שפירושן שאין מספיק חמצן בדם), שבו למטופל יש גם חדר ימני כפול יציאה (DORV) וגם חדר ימני כפול יציאה וגם פגם במחיצה הבין-חדרית (VSD).<ref></ref>

== תיאור ==
ב-DORV, במקום המצב הרגיל שבו דם מהחדר השמאלי (LV) זורם החוצה לאבי העורקים ודם מהחדר הימני (RV) זורם החוצה לעורק הריאה, גם אבי העורקים וגם עורק הריאה מחוברים ל-RV, וכן הנתיב היחיד לדם מה-LV הוא מעבר ל-VSD. כאשר ה-VSD הוא חדר ימני כפול יציאה (יושב ממש מתחת לעורק הריאה), הדם ה-LV זורם בעדיפות לעורק הריאה. אז דם ה-RV, כברירת מחדל, זורם בעיקר לאבי העורקים.

== טיפול ==
על כן הביטויים הקליניים של אנומלית טאוסיג-בינג דומים מאוד לאלו של דקסטרו-טרנספוזיציה של העורקים הגדולים (dextro-Transposition of the great arteries), אך התיקון הניתוחי שונה. ניתן לתקן את האנומליה בניתוח גם באמצעות פעולת החלפת העורקים (ASO). הפעולה מתבצעת עם הליך ראסטלי (Rastelli procedure) והוא נקרא על שם הלן טאוסיג וריצ'רד בינג (Richard Bing), שתיארו אותו לראשונה ב-1949.

== הערות שוליים ==

קטגוריה:מחלות לב
קטגוריה:מחלות לב וכלי דם
קטגוריה:מומים מולדים
קרן צנזור-הלל

קרן צנזור-הלל (נולדה ב-1979) היא חוקרת ישראלית בתחום מדעי המחשב, פרופסורית מן המניין בפקולטה למדעי המחשב בטכניון, זוכת פרס קריל למדעים.<ref></ref> תחום המחקר העיקרי שלה הוא תיאוריה של חישוב מבוזר.<ref></ref>

== קורות חיים ==
צנזור-הלל גדלה בחיפה. אביה הוא הפרופסור למתמטיקה יאיר צנזור, אחיה הוא הדוקטור למתמטיקה אביב צנזור.

צנזור-הלל סיימה תואר ראשון במתמטיקה בטכניון בשנת 2003. בשנת 2006 הוענק לה תואר שני במדעי המחשב בטכניון, כאשר עבודת התזה שלה עסקה ב-" Constrained Codes for Two-Dimensional Channels". בשנת 2010 הוענק לה תואר דוקטורט במדעי המחשב בטכניון. עבודת הדוקטורט שלה, "Probabilistic Methods in Distributed Computing", נעשתה בהנחייתה של חגית עטיה.

צנזור-הלל היא פרופסורית חברה בפקולטה למדעי המחשב בטכניון, החל משנת 2018 וחברת סגל בטכניון החל מ-2013. במהלך השנים הנחתה מספר סטודנטים לקראת תואר שני, דוקטורט ופוסט-דוקטורט. בנוסף, העבירה קורסים בנושאים אלגוריתמים מבוזרים ולוגיקה. צנזור-הלל חברה במועצת העורכים של כתב העת SIAM Journal on Computing , העוסק בהיבטים המתמטיים והפורמליים של מדעי המחשב.

== פרסים והוקרה ==
בשנת 2012 זכתה ב-The Principles of Distributed Computing Doctoral Dissertation Award.<ref></ref>

בשנת 2013 הוענקה לה מלגת אלון.

בשנת 2016 זכתה בפרס קריל למדעים על מחקרה העוסק בחקר הכח החישובי של מודלים לחישוב מבוזר.

בשנת 2017 קיבלה עבור המחקר שלה מענק ERC של האיחוד האירופי.<ref></ref><ref></ref>

בשנת 2019 זכתה בפרס ינאי להצטיינות בהוראה.<ref></ref>

== קישורים חיצוניים ==
* [https://scholar.google.com/citations?user=HdOuwlQAAAAJ&hl=en קרן צנזור-הלל] באתר גוגל סקולר
* [https://ckeren.net.technion.ac.il/ קרן צנזור-הלל] באתר הטכניון
* [https://www.themarker.com/2017-11-01/ty-article-static/0000017f-eac1-d0f7-a9ff-eec54c930000 40/40 הצעירים המבטיחים 2017] באתר TheMarker

== הערות שוליים ==

קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:זוכי מלגת אלון
קטגוריה:זוכי פרס קריל
קטגוריה:מדעניות מחשב ישראליות
קטגוריה:סגל הטכניון: מדעי המחשב
קטגוריה:ישראליות שנולדו ב-1979
קטגוריה:ישראלים שנולדו ב-1979